### | | | | --- | --- | | | | | --- | | **Byråd** 30. oktober 2018 Sagsnr. 710-2018-35413 Dok.nr. 710-2018-395242 Sagsbehandler DPPM | | 160.                Nedlæggelse af fire ældreboliger i Foldby - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Almenboligloven |

###

**SAGENS INDHOLD**

Byrådet skal i denne sag tage stilling til nedlæggelse af
fire ældreboliger, der er beliggende på [adresse] 25 i Foldby.

Ejendommen, der blev overtaget af Favrskov Kommune 1.
november 2014, indeholdt oprindeligt 11 ældreboliger. På grund af
udlejningsproblemer til ældre borgere besluttede Byrådet 24. juni 2015 at
nedlægge syv af disse 11 ældreboliger. Seks ud af de syv boliger har siden
været udlejet som private lejeboliger til flygtninge, mens en af boligerne
forsat lejes af en ældre borger.

Grundet manglende efterspørgsel forventes der fortsat at
være udlejningsproblemer i forhold til de resterende fire ældreboliger i
Foldby. To af boligerne har ikke været lejet ud til ældre siden oktober 2015.
De har i stedet i perioder været anvendt til genhusning af medarbejdere i forbindelse
med ombygning af [adresse] i Hinnerup.

De sidste to boliger er udlejet til ældre borgere, der har
boet her en årrække. Hvis de fire boliger nedlægges som ældreboliger, vil de
nuværende beboere kunne blive boende som private lejere i henhold til
lejeloven.

De 11 boliger administreres i dag efter to forskellige
regelsæt med hensyn til både huslejefastsættelse, lejekontrakter, vedligehold
med mere, idet de fire ældreboliger fortsat er omfattet af almenboligloven.

**VURDERING**

Social og Sundhed forventer, at de fire ældreboliger
fremover vil kunne anvendes mere optimalt, hvis målgruppen for udlejning bliver
bredere end ældre og handicappede borgere.

Samtidig vil det lette administrationen af boligerne, hvis
de sidste fire boliger nedlægges som ældreboliger, da alle 11 boliger på
[adresse] 25 herefter kan udlejes som private lejeboliger. Det forventes, at
administrationen af alle 11 boliger overgår fra AL2Bolig til [adresse].

De fire ældreboliger foreslås nedlagt pr. 1. januar 2019.

Ældrerådet er kommet med høringssvar til forslaget
vedrørende nedlæggelse af fire ældreboliger i Foldby. Høringssvaret er vedlagt
som bilag. Af Ældrerådets høringssvar fremgår, at Ældrerådet løbende har været
orienteret om udviklingen, og at rådet ikke har indvendinger imod, at dette
gennemføres.

**ØKONOMI**

Såfremt de fire boliger nedlægges som ældreboliger, vil
huslejen blive fastsat ud fra en markedsleje. Markedslejen (4.100 kr. om
måneden ekskl. el, vand og varme) er lavere end den nuværende leje (5.555 kr.
om måneden ekskl. el, vand og varme). De to nuværende beboeres nettohusleje vil
dog forblive stort set den samme, idet boligydelsen bliver tilsvarende mindre.
Deres beboerindskud konverteres samtidig til et depositum i lejeforholdet.

Udlejning til en anden målgruppe vil reducere det nuværende
lejetab på de to tomme boliger. Lejetabet udgjorde ca. 140.000 kr. i 2017.

Selv om boligerne nedlægges som ældreboliger, frigøres
[adresse] ikke for indbetalingspligten til Landsbyggefonden på ca.
250.000 kr. årligt for de 11 boliger. Til gengæld bliver målgruppen for
udlejningen af boligerne bredere, og der vil dermed være bedre muligheder for
lejeindtægter fra boligerne.

**INDDRAGELSE**

Forslaget vedrørende nedlæggelse af fire ældreboliger har
været i høring hos Ældrerådet.

**INDSTILLING**

Direktøren for Social og Sundhed indstiller til Byrådet:

1.    At ældreboligerne på [adresse], 25B, [adresse] og 25D i
Foldby nedlægges som ældreboliger og administreres
fremover af Favrskov Kommune.

**BESLUTNING**

***Social- og Sundhedsudvalget, 2. oktober 2018:***

Fraværende:Grethe Nørgaard

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Høringssvar Ældrerådet | 710-2018-240359 |